בניין סיר רוברט מנציס בקמפוס קלייטון
**אוניברסיטת מונש** (באנגלית: **Monash University**) היא האוניברסיטה האוסטרלית הגדולה ביותר, עם 78,257 סטודנטים וממוקמת במלבורן, אוסטרליה. לאוניברסיטה שמונה קמפוסים: חמישה בוויקטוריה: קמפוס קלייטון (אנ') בקלייטון, קמפוס קופילד (אנ') בקופילד, קמפוס פנינסולה (אנ') בפרנקסטון, קמפוס ויקטוריאני לרוקחות בפארקויל (אנ'), קמפוס אלפרד ובית חולים (אנ') בעיר מלבורן, שלושה באסיה; אחד במלזיה, אחד בהודו ואחד בסין. לאוניברסיטה יש את מרכז מונאש בפראטו (אנ') שבאיטליה.

מאז שנת 2003 היא מדורגת על ידי דירוג QS של אוניברסיטאות בעולם בין 100 האוניברסיטאות הטובות ביותר בעולם. פקולטת ההנדסה דורגה במקום הראשון באוסטרליה, ובמקום ה-16 בעולם כולו על פי נתוני THES לשנים 2004/2005. תוכנית ה-MBA של מונש מדורגת במקום השלישי באסיה על ידי דירוג ה- EIU World MBA לשנת 2006.

המוטו של האוניברסיטה הוא "Ancora imparo", ומשמעותו: "אני עדיין לומד" - אמרה המיוחסת למיכלאנג'לו.

היסטוריה
--------

הרקע ההיסטורי של אוניברסיטת מונש (אנ'), החל כאוניברסיטה ויקטוריאנית. האוניברסיטה נוסדה על ידי הפרלמנט של מדינת ויקטוריה בשנת 1958 על ידי ראש הממשלה דאז סיר רוברט מנזיס כדי לייסד אוניברסיטה שנייה במדינה. הקמפוס המקורי היה בפרבר קלייטון דרומית מזרחית למלבורן.

ב-1990, סדרה של מיזוגים התבצעו בין אוניברסיטת מונש, המכון לטכנולוגיה צ'ישולם, מכון גיפסלנד להשכלה מתקדמת והמכללה הוויקטוריאנית לרוקחות, הפכו את האוניברסיטה לגדולה ביותר והמגוונת ביותר באוסטרליה. מתנהלים קורסים מדיפלומה ועד דוקטורט בפקולטות לאמנות ועיצוב, עסקים וכלכלה, חינוך, הנדסה, טכנולוגיות מידע, משפטים, רפואה, רוקחות ומדע.

האוניברסיטה קרויה על שמו של הגנרל האוסטרלי ג'ון מונש וקיבלה סטודנטים ראשונים ב-1961. רבים מהבניינים באוניברסיטת מונש נקראים גם על שם אוסטרלים ידועים בתחומים שונים.

שיתוף לאומי ובינלאומי
---------------------

האוניברסיטה שייכת ל"קבוצת השמונה", קבוצת שדולה המורכבת מהאוניברסיטאות המחקריות הגדולות ביותר באוסטרליה. מונש היא חברה מייסדת של הקבוצה משנת 1998 והיא שייכת לקבוצה הלא רשמית בעלת הכינוי "אוניברסיטאות לבנים אדומות". האוניברסיטה חברה באיגוד מוסדות דרום מזרח אסיה להשכלה גבוהה (אנ') שהוא ארגון ללא כוונת רווח שנוסד בשנת 1956 בבנגקוק. 
האוניברסיטה חברה בארגון האוסטרלי אוניברסיטאות אוסטרליה (אנ') ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
בשנת 1999 נחתם הסכם עם קינגס קולג' לונדון לשיתוף פעולה מחקרי נרחב. מונאש כבר הקימה קישור למרכז Menzies ללימודי אוסטרליה בקינגס קולג'. שני המוסדות עובדים יחד על פרויקטים וכנסים של מחקר, לרוב בתחום הרפואה, המשפטים, החינוך והאמנויות.
האוניברסיטה פיתחה שיתופי פעולה בתחום המחקר וההוראה בסין, הודו, מלזיה ואיטליה. 
ברית מונש וורוויק - ברית שנוסדה בשנת 2012 עם אוניברסיטת ווריק בבריטניה וחודשה בשנת 2016 לארבע שנים נוספות. בשנות התשעים של המאה ה-20 האוניברסיטה הגדירה עצמה כ'אוניברסיטה הבינלאומית באוסטרליה', בהסתמך על התיעוד הארוך של מעורבותה בחילופי סטודנטים עם דרום מזרח אסיה, היא יצרה זרם חזק של חילופי סטודנטים בינלאומיים ממלזיה, סינגפור, הונג קונג ואינדונזיה. בשנות האלפיים הצטרפו סטודנטים למונאש גם מסין, הודו והמזרח התיכון.

דירוג
-----

##### דירוג באוסטרליה

מחקר שנערך על ידי מכון מלבורן (אנ') שהוא המחלקה בפקולטה לעסקים וכלכלה באוניברסיטת מלבורן, בשנת 2006 דירג אוניברסיטאות אוסטרליות על פי שבע דיסציפלינות: אמנות ומדעי החיים, עסקים וכלכלה, חינוך, הנדסה, משפטים, רפואה ומדע.

עבור כל דיסציפלינה, אוניברסיטת מונש דורגה:

| דיסציפלינה | דירוג 1 | מס' | דירוג 2 | מס' |
| --- | --- | --- | --- | --- |
| אמנות ומדעי החיים | 4 | 38 | 4 | 35 |
| עסקים וכלכלה | 5 | 39 | 4 | 34 |
| חינוך | 2 | 35 | 3 | 32 |
| הנדסה | 4 | 28 | 5 | 28 |
| משפטים | 5 | 29 | 5 | 28 |
| רפואה | 3 | 14 | 4 | 13 |
| מדע | 6 | 38 | 8 | 31 |
|

* דירוג 1 מתייחס לדירוג אקדמי אוסטרלי בטבלה 3.1-3.7 בדו"ח. דירוג 2 מתייחס לדירוג מאמרים ומחקרים בטבלה 5.1-5.7 של הדו"ח.

אין התייחסות למספר מוסדות בטבלה איתם נערכה ההשוואה למונש.

##### דירוג בעולם

הפרסומים שלהלן דירגו אוניברסיטאות מסביב לעולם. אוניברסיטת מונש דורגה:

| **פרסומים** | 2016 | 2017 | 2018 | 2019 | 2020 | 2022 |
| --- | --- | --- | --- | --- | --- | --- |
| Times Higher Education world university rankings | 73 | 74 | =80 | =84 | =75 | 57 |
| Academic Ranking of World Universities | 79 | 78 | 91 | 73 | 85 |
| QS World University Rankings | 67 | 65 | 60 | =59 | =58 |
| U.S.News Global Universities Rankings |  |  |  | 59 | =59 |
| CWTS Leiden Ranking (אנ') | 60 | 64 | 64 | 68 | 52 |

רשימת דירוגים של האוניברסיטה באתר הרשמי שלה, בהתאם לדיסציפלינה ובהתאם לאזור גאוגרפי.

ארגון
-----

אוניברסיטת מונש מחולקת לעשר פקולטות;

* הפקולטה לאמנות, עיצוב ואדריכלות (אנ')
* הפקולטה לאמנויות (אנ')
* הפקולטה למנהל עסקים וכלכלה (אנ')
* הפקולטה לחינוך
* הפקולטה להנדסה (אנ')
* הפקולטה לטכנולוגיית מידע
* הפקולטה למישפטים (אנ')
* הפקולטה לרפואה, סיעוד ומדעי הבריאות (אנ')
* הפקולטה לרוקחות ומדעי התרופות (אנ')
* הפקולטה למדעים (אנ')

קמפוסים
-------

### אוסטרליה

#### קמפוס קלייטון

קמפוס קלייטון (אנ') מכסה שטח של 1.1 ק"מ רבוע והוא הגדול ביותר באוניברסיטה. ב-2001, ממשלת מדינת ויקטוריה החליטה לבנות את מאיץ החלקיקים האוסטרלי הראשון בצמוד לקמפוס קלייטון. מאיץ החלקיקים האוסטרלי יהיה מסוגל לצפות בחומר ברמה המולקולרית תוך שימוש בתאורת מאיץ חלקיקים. הקמפוס נמצא בפרבר משלו, קידומת טלפון 990 ומיקוד 3800.

#### קמפוס קופילד

טבעו רב הפנים של קמפוס קופילד (אנ') משתקף בטווח התוכניות שהוא מציע בפקולטות לאמנות, עיצוב, עסקים וכלכלה, טכנולוגיות מידע, רפואה, אחיות, מדעי הבריאות והנדסה. הקמפוס בנה מוניטין מצוין כמפתח להכשרה ופיתוח של אנשי עסקים בכירים. הקמפוס מאופיין במגוון של אמנות חזותית, אירועים ומתקני חינוך וספורט, ובעל קשרים טובים עם התעשייה, הממשלה והקהילה המקומית.

#### קמפוס אלפרד

הקמפוס ממוקם בבית החולים אלפרד (אנ') והוא בית לבית הספר הקליני המרכזי, בית הספר לבריאות הציבור ורפואה מונעת, המכיל את המחלקה לאפידמיולוגיה ורפואה מונעת ואת המחלקה לרפואה משפטית.

#### קמפוס פארקויל

קמפוס פארויל (אנ') ידוע גם כמכללה הוויקטוריאנית לרוקחות. נמצאת בפרבר של מלבורן בשם פארקויל, כ-2 ק"מ צפונית לאזור העסקים המרכזי.
המכללה הוויקטוריאנית לרוקחות בעלת מוניטין של חדשנות, במיוחד בתחום מדעי הנוסחאות וכימיה תרופתית. קמפוס פארקויל מציע תואר ברוקחות, כימיה תרופתית ומדעי הרוקחות, אשר מחליפים את התואר במדעי הנוסחאות ב-2007. הוא גם מציע תארים מתקדמים.

#### קמפוס פנינסולה

קמפוס פנינסולה (אנ') הוא קמפוס חצי אי של אוניברסיטת מונש מתמקד בלימודי בריאות ורווחה. הקמפוס ממוקם בפרבר המפרץ פרנקסטון בקצה מלבורן.

הקמפוס מציע מגוון קורסים כולל חינוך יסודי ותיכוני. הקמפוס מהווה בית גם לבית הספר לטכנולוגיות המידע, אשר ב-2006 נפגע בעקבות העברת יחידות טכנולוגיות מידע לקמפוס קולפילד.

#### עיר

* הפקולטה למשפטים

הפקולטה למשפטים ממוקמת במרכז העיר מלבורן והיא מספקת הוראה לתוכניות לימודי תואר שני במונש ותוכניות JD.

* בית הספר למנהל עסקים

בית הספר למנהל עסקים במרכז מלבורן שנוסד בשנת 1961 ללימודי כלכלה התפתח למספר מחלקות ומרכזים המעניקים 25 תארים ראשוניים ומתקדמים. שבע מחלקות; חשבונאות, בנקאות ומימון, חוק עסקים ומיסוי, ניהול, כלכלה, אקונומטריקה וסטטיסטיקה עסקית, שיווק וקבוצת מנהיגות וחינוך ניהולי. ארבעה מרכזי מחקר רב תחומיים; המרכז לעסקים בינלאומיים, המרכז לכלכלת בריאות, המרכז ללימוד פיננסי, המרכז לכלכלת פיתוח וקיימות.

### אירופה

#### מרכז פראטו באיטליה

מרכז מונאש בפראטו (אנ') ממוקם בארמון מהמאה ה – 18, במרכז ההיסטורי של פראטו, בחבל טוסקנה, איטליה. המרכז נפתח רשמית ב־17 בספטמבר 2001 כחלק ממדיניות הבינלאומית של האוניברסיטה. בראש ובראשונה המרכז מארח צוותים וסטודנטים מהקמפוסים האחרים של מונאש לסמסטרים למשפטים, עיצוב אמנות ואדריכלות, היסטוריה, מוזיקה וקרימינולוגיה וכן כנסים בינלאומיים שונים.

### אסיה

#### קמפוס מלזיה

קמפוס אוניברסיטת מונאש במלזיה (אנ') נפתח בשנת 1998 וממוקם בעיר בנדר סאנוויי (אנ'), מחוז פטלינג (אנ'), סלנגור, מלזיה. הקמפוס מציע תארים שונים לתואר ראשון דרך הפקולטות שלו למדעי הרפואה והבריאות, הנדסה, טכנולוגיית מידע, עסקים, אמנויות ומדעים. בניית מבני הקמפוס החדש הסתימה בשנת 2007. נכון לשנת 2018 הקמפוס הוא בית ל - 8,489 סטודנטים. בנוסף למגוון רחב של תארים ראשונים, הקמפוס מציע גם תארים מתקדמים; שני ושלישי. התארים ברפואה וכירורגיה הם התארים הרפואיים הראשונים מחוץ לאוסטרליה וניו זילנד שהוסמכו על ידי המועצה הרפואית האוסטרלית (אנ').

#### קמפוס מונאש-סוג'ואו בסין

קמפוס מונאש-סוג'ואו (אנ') בסין. בשנת 2012 הוכרז שאוניברסיטת מונש זכתה ברישיון לפתוח בית ספר לתארים מתקדמים יחד עם אוניברסיטת דרום מזרח (אנ') בסוג'ואו, במחוז ג'יאנגסו, סין. האוניברסיטה האוסטרלית הראשונה שזכתה ברישיון לפתיחת בית ספר להסמכה בסין והאוניברסיטה הזרה השלישית שזכתה לפעול בסין. בית הספר המשותף הן להסמכה והן כמכון מחקר, מציע תארים שניים ותואר שלישי במדע והנדסה, עם קבוצה ראשונה של 500 סטודנטים, שתגדל עד 2000 בשנים הבאות.

#### קמפוס מומבאי בהודו

האקדמיה למחקר IITB- מונאש (אנ') ניפתחה בשנת 2008 במומבאי, הודו. שיתוף פעולה ביו אוניברסיטת מונש למכון הטכנולוגי ההודי מומבאי (אנ') ומטרתו לבצע מחקרי השפעה גבוהים בתחום ההנדסה והמדעים, במיוחד אנרגיה נקיה, ביוטכנולוגיה וננו-טכנולוגיה. הסטודנטים עושים את מחקרם הן בהודו והן באוסטרליה ועם סיום הלימודים הם מקבלים דוקטורט כפול משני המוסדות. בחודש שלאחר פתיחתו הרשמית החלו 36 פרויקטים משותפים, בהמשך מתוכננים עוד כמה מאות. באוגוסט 2015 כריסטופר פיין (אנ'), שר החינוך וההדרכה האוסטרלי, פתח רשמית את בניין האקדמיה החדשה למחקר IITB- מונאש במומבאי, הודו.

### קמפוסים לשעבר

#### קמפוס ברוויק

אחד מהקמפוסים החדשים באוניברסיטה, ברוויק (אנ') נבנה על שדה התעופה קסי הישן בפינה הדרום מזרחית של ויקטוריה. העיר ברוויק חוותה זרם של אנשים ופיתוח בזמן האחרון, אשר כללו את הקמפוס החדש של אוניברסיטת מונש. בניין הקמפוס הראשון נבנה ב-1996 והשלישי, במרץ 2004.

הקמפוס ממוקם על שטח של 550 דונם בעיר קסי (אנ'), אחת משלוש העיירות בעלות הצמיחה המהירה ביותר באוסטרליה. הקמפוס ברוויק של מונש נסגר במרס, 2016. בתאריך יולי 2016, הוכרז שאוניברסיטת הפדרציה אוסטרליה (אנ') תיקח אחריות על קמפוס ברוויק בשנת 2017 עם אישורו. בינואר 2018 הקמפוס הוכרז רשמית של אוניברסיטת הפדרציה אוסטרליה.

#### קמפוס גיפסלנד

קמפוס גיפסלנד (אנ') מהווה בית ל-2000 סטודנטים בקמפוס ו-5000 סטודנטים מחוץ לקמפוס ו-400 אנשי צוות. הקמפוס נמצא בעיירה עמק לטרוב (אנ') של צ'ירצ'יל (אנ'), 142 ק"מ מזרחית למלבורן בשטח של 630 דונם. עד שנת 2014, היה הקמפוס הלא עירוני היחיד של אוניברסיטת מונש. בינואר 2014, אוניברסיטת בלרט (אנ') התמזגה עם הקמפוס ויצרה אוניברסיטה אזורית חדשה בשם אוניברסיטת הפדרציה אוסטרליה (אנ'). מתאריך זה נותר, רק בית הספר לרפואה של אוניברסיטת מונש באתר.

#### קמפוס יוהנסבורג בדרום אפריקה

הקמפוס הדרום אפריקאי נמצא בצד המערבי החיצוני של יוהנסבורג, ונפתח ב-2001. הקמפוס נכשל לעמוד בתחזיות התקציב והסטודנטים. הקמפוס שימש בית לבערך 800 סטודנטים, והציע מגוון מוגבל של תארים עם תוכנית להתרחבות. בשנת 2015, מונאש והחברה לתועלת הציבור - Laureate Education, Inc (אנ'), הסדירו את התנאים להעברת הבעלות על הקמפוס למכון העצמאי לחינוך (אנ') דרום אפריקה. העברת הבעלות הסתיימה בשנת 2019.

קישורים חיצוניים
----------------

ויקישיתוף מדיה וקבצים בנושא **אוניברסיטת מונש** בוויקישיתוף
* אוניברסיטת מונש, ברשת החברתית פייסבוק
* אוניברסיטת מונש, ברשת החברתית אקס (טוויטר)
* אוניברסיטת מונש, ברשת החברתית אינסטגרם
* אתר האינטרנט הרשמי של אוניברסיטת מונש (באנגלית אוסטרלית)

#### אתרים רשמיים

* אתר אוניברסיטת מונש הרשמי  **(באנגלית)**
* אתר מוזיאון האומנות של אוניברסיטת מונש **(באנגלית)**
* אתר (אורכב 11.04.2020 בארכיון Wayback Machine) ההוצאה לאור של אוניברסיטת מונש **(באנגלית)**

#### אתרי מדיה ועיתונות

* אתר האוניברסיטה ביוטיוב **(באנגלית)**
* אתר האוניברסיטה ברשת החברתית פייסבוק **(באנגלית)**
* אתר האוניברסיטה ברשת החברתית טוויטר **(באנגלית)**
* אתר האוניברסיטה באתר שיתוף התמונות אינסטגרם **(באנגלית)**
* אתר האוניברסיטה באתר שיתוף התמונות פליקר **(באנגלית)**
* אתר האוניברסיטה ברשת החברתית לינקדאין **(באנגלית)**

הערות שוליים
------------

1. ↑  Which MBA? | Which MBA? | The Economist
2. ↑
3. ↑  Monash University, ABOUT US, Our Living History.
4. ↑  Monash University, Our Living History, Timeline, London calling.
5. ↑  Monash University, International, Monash Warwick Alliance.
6. ↑  Monash University, ABOUT US, Our Living History, Monash Warwick Alliance renewed, 7 December 2016.
7. ↑  Melbourne Institute rankings
8. ↑  Monash, Our world university rankings
9. ↑  Monash University, ABOUT US, Faculties.
10. ↑  Monash University, Monash Art Design & Architecture (MADA).
11. ↑  Monash University, Monash Arts.
12. ↑  Monash University, Monash Business and Economics.
13. ↑  Monash University, Monash Education.
14. ↑  Monash University, Monash Engineering.
15. ↑  Monash University, Monash Information Technology.
16. ↑  Monash University, Monash Law.
17. ↑  Monash University, Monash Medicine, Nursing and Health Sciences.
18. ↑  Monash University, Monash Pharmacy and Pharmaceutical Sciences.
19. ↑  Monash University, Monash Science.
20. ↑  Monash University, Our locations, Clayton campus.
21. ↑  Monash University, Our locations, Caulfield campus.
22. ↑  Monash University, Our locations, Parkville campus.
23. ↑  Monash University, Our locations, Peninsula campus.
24. ↑  Monash University, Our locations, Law Chambers.
25. ↑  Monash University, Our locations, Business School.
26. ↑  Monash University, Our locations, Prato Centre, Italy.
27. ↑  Monash University, Our locations, Malaysia campus.
28. ↑  Monash University, Our locations, Monash Suzhou campus.
29. ↑  Monash University, Our locations, IITB-Monash Research Academy.

| התאגדות אוניברסיטאות האוקיינוס השקט​ |
| --- |
| אוקיאניה | **אוסטרליה:** ANU • מונש • מלבורן • ניו סאות' ויילס • סידני • קווינסלנד; **ניו זילנד:** אוקלנד | סמליל אוניברסיטת קליפורניה​ |
| אמריקה הדרומית | **אקוודור:** אוניברסידד סן פרנסיסקו דה קיטו; **צ'ילה:** צ'ילה; **קולומביה:** לוס אנדס |
| אמריקה הצפונית | **ארצות הברית:** אורגון • אוניברסיטת הוואי במנואה • דרום קליפורניה • וושינגטון • Caltech • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה); **מקסיקו:** מכון מונטריי; **קנדה:** קולומביה הבריטית • סיימון פרייזר |
| אסיה | **אינדונזיה:** אינדונזיה; **הונג קונג:** הונג קונג • אוניברסיטת הונג קונג למדע וטכנולוגיה • הונג קונג; **הפיליפינים:** פיליפינים; **הרפובליקה העממית של סין:** אוניברסיטת האקדמיה הסינית למדעים • אוניברסיטת המדע והטכנולוגיה של סין • ג'ג'יאנג • טונג'י • מכון חרבין • נאנג'ינג • סון יאט - סן • פודן • פקין • ג'יאו טונג שאנגחאי • צינגהואה • שיאן ג'יאוטונג; **טאיוון:** אוניברסיטת טייוואן הלאומית • אוניברסיטת צינג הואה הלאומית; **יפן:** אוסקה • ואסדה • טוהוקו • נגויה • קיו • קיושו; **מלזיה:** מלזיה; **סינגפור:** האוניברסיטה הטכנולוגית של נאניאנג • האוניברסיטה הלאומית של סינגפור; **קוריאה הדרומית:** המכון המתקדם למדע וטכנולוגיה בקוריאה • האוניברסיטה הלאומית של סיאול • יונסיי • אוניברסיטת פואנג למדע וטכנולוגיה • פוסאן • קוריאה; **רוסיה:** האוניברסיטה הפדרלית של המזרח הרחוק; **תאילנד:** צ'ולונגונגקורן |

| קבוצת השמונה (אוניברסיטאות באוסטרליה) |
| --- |
|  | אוניברסיטת אדלייד • אוניברסיטת אוסטרליה המערבית • אוניברסיטת מונש • אוניברסיטת מלבורן • אוניברסיטת ניו סאות' ויילס • אוניברסיטת סידני • אוניברסיטת קווינסלנד • האוניברסיטה הלאומית של אוסטרליה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303586205171
* BnF: cb11983570s (data)
* CiNii: DA01760768
* GND: 2038386-1
* ISNI: 0000 0004 1936 7857
* LCCN: n79097443
* MusicBrainz: d22762fc-f42b-488f-88d4-08308457043d
* NKC: ko2007297823
* SUDOC: 027891100
* VIAF: 121555165
* WorldCat: lccn-n79097443

 |